CELEX: 62008TN0177
Language: sk
Date: 2008-05-13 00:00:00
Title: Vec T-177/08: Žaloba podaná 13. mája 2008 – Schräder/CPVO – Hansson (Sumost 01)

5.7.2008   
            
            
               SK
            
            
               Úradný vestník Európskej únie
            
            
               C 171/45
            
         Žaloba podaná 13. mája 2008 – Schräder/CPVO – Hansson (Sumost 01)
   (Vec T-177/08)
   (2008/C 171/85)
   Jazyk žaloby: nemčina
   Účastníci konania
   
      Žalobca: Ralf Schräder (Lüdinghausen, Nemecko) (v zastúpení: T. Leidereiter a W.-A. Schimdt, Rechtsanwälte)
   
      Žalovaný: Úrad Spoločenstva pre odrody rastlín (CPVO)
   
      Ďalší účastník konania pred odvolacím senátom: Jørn Hansson (Søndersø, Dánsko)
   Návrhy žalobcu
   
               —
            
            
               zrušiť rozhodnutie odvolacej komisie žalovaného zo 4. decembra 2007 (A 005/2007),
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Žiadateľ o právnu ochranu rastlinných odrôd v rámci Spoločenstva: žalobca.
   
      Žiadaná právna ochrana rastlinných odrôd v rámci Spoločenstva:„Sumost 01“ (žiadosť č. 2001/1758).
   
      Držiteľ právnej ochrany rastlinných odrôd v rámci Spoločenstva, ktorá je základom námietky: Jørn Hansson.
   
      Právna ochrana rastlinných odrôd v rámci Spoločenstva, ktorá je základom námietky:„Lemon Symphony“.
   
      Rozhodnutie Úradu Spoločenstva pre odrody rastlín napadnuté pred odvolacou komisiou: zamietnutie žiadosti o poskytnutí právnej ochrany rastlinných odrôd v rámci Spoločenstva.
   
      Rozhodnutie odvolacej komisie: zamietnutie odvolania.
   Dôvody žaloby:
   
               —
            
            
               porušenie článku 59 ods. 2 nariadenia č. 1239/95 (1), pretože žalobca nebol riadne predvolaný na pojednávanie
            
         
               —
            
            
               porušenie článku 75 nariadenia č. 2100/94 (2), pretože napadnuté rozhodnutie je založené na dôvodoch a dôkazoch, ku ktorým sa žalobca nemohol vyjadriť,
            
         
               —
            
            
               porušenie článku 81 ods. 2 a článku 48 nariadenia č. 2100/94 z dôvodu údajnej zaujatosti pracovníčky žalovaného, ktorej výpovede boli použité pre rozhodnutie,
            
         
               —
            
            
               porušenie článku 60 nariadenia č. 1239/95, pretože nebolo vydané žiadne formálne rozhodnutie týkajúce sa vypočutia pracovníčky žalovaného,
            
         
               —
            
            
               porušenie článku 62 nariadenia č. 2100/94 z dôvodu nedostatočného a nesprávneho posúdenia skutkového stavu, pokiaľ ide o rozlišovaciu spôsobilosť,
            
         
               —
            
            
               porušenie článku 48 nariadenia č. 2100/94 z dôvodu údajnej zaujatosti člena odvolacej komisie.
            
         
      (1)  Nariadenie Komisie (ES) č. 1239/95 z 31. mája 1995, ktoré stanovuje vykonávacie pravidlá pre uplatňovanie nariadenia Rady (ES) č. 2100/94, čo sa týka konania pred Úradom spoločenstva pre odrody rastlín (Ú. v. ES L 121 s. 37; Mim. vyd. 03/017, s. 327).
   
      (2)  Nariadenie Rady (ES) č. 2100/94 z 27. júla 1994 o právach spoločenstva k odrodám rastlín (Ú. v. ES L 227 s. 1; Mim. vyd. 03/016, s. 390.